K O R R A L D U S

Haapsalu,	06.detsember 2005 nr 833 

Projekteerimistingimuste kinnitamine
(Suur-Mere 20, Haapsalu)

Läbi vaadanud Caido Invest OÜ (Tööstuse 4-7, Turba, 76201 Harjumaa) 05.12.2005 esitatud taotluse nr 7-2.15/6079 endise haiglahoone korterelamuks ümberehitamise projekti projekteerimistingimuste saamiseks Suur-Mere 20 krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Suur-Mere 20, Haapsalu ümberehitusprojekti projekteerimistingimused nr 42-05 (lisatud).
2.	Korraldus teha teatavaks Caido Invest OÜ`le (Tööstuse 4-7, Turba, 76201 Harjumaa) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Aselinnapea	Erko Kalev 
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 42/ 05  “05”detsember  2005	
Tingimused kinnitatud:
Haapsalu Linnavalitsuse korraldusega nr 833      06.detsember 2005	
Projekti nimetus	rekonstrueerimisprojekt 	
Krundi asukoht	Suur-Mere 20, Haapsalu 	
Taotleja nimi	Caido Invest OÜ, reg.kood 11016056	
Krundi andmed	katastritunnus 18301:004:0029,  kinnistu nr 17385
pindala 1221m2	
Projekti koostamisel arvestada alljärgnevat: 		
	1.	Koostada olemasoleva hoone rekonstrueerimisprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  geodeetiline asendiplaan M 1:500, millele on kantud krundi piirid, ol.olevad ja rekonstrueeritavad ja projekteeritavad ehitised (hoonete nurkade koordinaadid L-Est süsteemis), ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100, välisuksed, aknad, akende piirdelaudade jm detailide joonised vajadusel M 1: 50, 1:20
4.	Kuna rekonstrueeritav hoone asub Haapsalu muinsuskaitsealal, tuleb projekteerimisel lähtuda muinsuskaitseala põhimäärusest. Projekteerimise aluseks on Muinsuskaitseameti poolt kooskõlastatud “Muinsuskaitse eritingimused”.
5.	Käesoleva projektiga olemasoleva hoone põhimahtusid ümber ei projekteerita. 
6.	Katusekallet võib tõsta kuni 350. Katusekate: traditsiooniline valtsitud tsinkplekk.
7.	Seinte välisviimistlus: värvitud puitlaudis (mitte kitsam olemasolevast laudisest, profiil ajalooliselt traditsiooniline). Tulemüür: krohvida. Projektis esitada välisviimistluse värvilahendus.
8.	Detailides (piirdelauad, vaheräästas, katuseräästa lõpetused jne) säilitada või anda Haapsalu puithoonetele traditsiooniline lahendus. 
9.	Vajadusel võib idafassaadil aknaid asendada ustega.
10.	Siselahendust võib muuta vastavalt vajadusel, tingimusel, et põhikonstruktsioone ja väärtuslikke osi seata hävimisohtu ja on tagatud hoone konstruktiivne stabiilsus.
11.	Hoone Promenaadi poolsele fassaadile on lubatud juurdeprojekteerida puidust verandad ja rõdud 
12.	Vajalik  parkimine lahendada kinnistu piires. 
13.	Lahendada krundi heakorrastus, haljastus ning olmeprügi kogumine. Näha ette lastemängupaik omal krundil.
14.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.
15.	Projekt kuulub kooskõlastamisele Muinsuskaitseametiga.
Ehitusloa saamiseks esitada Linnavalitsusele kooskõlastustega  köidetud tehniline projekt 2 eksemplaris. 	
Lisad:	asendiskeem M 1:1000